b'\n_START_ARTICLE_\nSuomi yleisurheilun Euroopan-mestaruuskilpailuissa 2014\n_START_SECTION_\nOdotukset\n_START_PARAGRAPH_\nSuomen tavoitteena oli kisoissa kaksi mitalia ja nelj\xc3\xa4 pistesijaa. Saavutuksena oli kaksi mitalia ja seitsem\xc3\xa4n pistesijaa._NEWLINE_Euroopan vuoden 2014 tilastoissa kymmenen parhaan joukkoon sijoittuivat suomalaisista ennen kisoja 3000 metrin estejuoksija Sandra Eriksson (2. tuloksella 9.24,70), keih\xc3\xa4\xc3\xa4nheitt\xc3\xa4j\xc3\xa4t Tero Pitk\xc3\xa4m\xc3\xa4ki (3. tuloksella 86,36 m), Antti Ruuskanen (7. tuloksella 85,28 m) ja Lassi Etel\xc3\xa4talo (9. tuloksella 84,98 m) sek\xc3\xa4 moukarinheitt\xc3\xa4j\xc3\xa4 David S\xc3\xb6derberg (9. tuloksella 77,57).'